Oxynoemacheilus galilaeus

Oxynoemacheilus galilaeus er en fiskeart.

Denne smerlingen mangler helt skjell, og enden av halefinnen er nesten rett. Sidelinjen er ikke fullstendig og stopper over siste stråle i gattfinnen. Noen eksemplarer har 7–11 tydelige flekker langs kroppssiden. Det er ingen kjønnsdimorfisme. O. galilaeus minner litt om artene i slekten Schistura. Arten har seks forgrenede stråler i gattfinnen, noe som ellers i Nemacheilidae bare forekommer hos Afronemacheilus og Sphaerophysa.

Oxynoemacheilus galilaeus lever langs breddene av innsjøer. Den er bare kjent fra to innsjøer i Jordan-vassdraget, Hulasjøen i Israel og Muzayrib-sjøen i Syria. Arten forsvant fra Hulasjøen da den ble drenert, men er fortsatt vanlig i Syria.

Arten var tidligere kjent som Nemacheilus galilaeus, men på grunn av den særegne kroppsbygningen plasserte Bănărescu, Nalbant & Goren den i 1982 i en monotypisk slekt, som Nun galilaeus. I 2011 flyttet Freyhof arten til slekten Oxynoemacheilus.

Referanser

Kilder

Eksterne lenker 
 

Oxynoemacheilus
Fisker formelt beskrevet i 1864
Dyr formelt beskrevet av Albert Günther
Kritisk truede arter på IUCNs rødliste